Իմ և Հայաստանի Հանրապետական կուսակցության, ասել է թե՝ նախկին իշխանությունների միջև տարաձայնությունները ծագել էին ավելի շուտ՝ հայոց պետականաշինության գործում նրանց կողմից ընդունված կադրային խայտառակ քաղաքականության պատճառով, և այդ տարաձայնություններն ավելի խորացան, երբ Հայաստանի Հանրապետության նախկին իշխանությունները մի քանի ամիս առաջ ստորագրեցին Եվրամիության ասոցացման համաձայնագիրը, ու ես վերջնականապես համոզվեցի, որ Հայաստանի Հանրապետական կուսակցության ու արդեն նախկին իշխանության արտաքին քաղաքականությունն ամբողջությամբ կազմված է «և՛-և՛»-ի վրա, որն, ինձ համար, ուղղակի անթույլատրելի է, և որի մասին ես բազմիցս խոսել եմ Հայաստանի Հանրապետական կուսակցության գաղափարախոսական թևի ներկայացուցիչների հետ: